kombinácia lieku a výživových doplnkov
Dobrý deň,prosím je vhodné užívať Bkomplex forte ráno nalačno súčasne s Probio fix inum? Každé druhé ráno Emanera 20. Chcela by som aj vit.D a zinok . Dá sa to kombinovať? Veľmi pekne ďakujem.
Dobrý deň,
ďakujeme za Vašu otázku.
Liek Emanera môže znižovať abosrpciu vitamínu B12. Z toho dôvodu odporúčam podávanie výživového doplnku s obsahom B-komplexu (za predpokladu, že obsahuje aj B12) minimálne 3 hodiny od podania lieku Emanera.
Probio-Fix Inum, Zinok a Vitamín D je možné užívať počas liečby Emanerou bez nutnosti časového odstupu.
Prajem pekný zvyšok dňa.
S pozdravom
PharmDr. Veronika Kiabová